

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA FERDINANDOVAC

Ferdinandovac, 17.02.2024.

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.-31.12.2024. GODINE**

Broj RKP-a:27861

Matični broj:02546566

Naziv obveznika: OPĆINA FERDINANDOVAC

Pošta i mjesto: 48356 FERDINANDOVAC

Ulica i kućni broj: Trg slobode 28

Razina:23 – Konsolidirani proračun jedinice lokalne i područne (regionalne) samouprave

Šifra djelatnosti:8411-Opće djelatnosti javne uprave

Razdjel:000

Šifra grada/općine:115 Ferdinandovac

IBAN: HR8924020061811500004

Razdoblje: 01.01.2024. – 31.12.2024. godine

Bilješke uz konsolidirane financijske izvještaje prema čl.7. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Općina Ferdinandovac kao jedinica lokalne i područne (regionalne) samouprave obveznik je predavanja financijskih izvještaja i to obrazaca:

-Bilanca – obrazac BIL

-Izvještaj o prihodima i rashodima, primicima i izdacima – obrazac PR-RAS

-Izvještaj o rashodima prema funkcijskoj klasifikaciji - obrazac RAS-funkcijski

-Izvještaj o obvezama – obrazac OBVEZE

-Izvještaj o promjenama u vrijednosti i obujmu imovine - obrazac P-VRIO

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 31. prosinca 2024. godine upućen od strane Ministarstva financija.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** veći su u odnosu na izvještajno razdoblje prethodne godine za 10,10% u ovom izvještajnom razdoblju iznose 1.287.337,93 eura.

Najznačajnije promjene u odnosu na prošlogodišnje izvještajno razdoblje odnose se na povećanje prihoda od poreza na dohodak, naplate poreza na potrošnju alkoholnih i bezalkoholnih pića-Numero nova), poreza na promet nekretnina, tekuće pomoći proračunu fiskalna održivost dječjeg vrtića, sredstva fiskalnog izravnanja, pomoći iz ministarstva za uređenje groblja izgradnjom staze i ugradnjom solarne rasvjete, za provedbu edukativnih, kulturnih i sportskih aktivnosti djece predškolske dobi i nižih razreda osnovne škole, dodatnu odgojnu skupinu dječjeg vrtića, te izgradnju dijela pješačke staze u Dravskoj ulici. Povećanje je naplate komunalne naknade radi redovitog slanja opomena i pokretanja postupaka prisilne naplate. Prihodi od upravnih i administrativnih pristojbi te pristojbi po posebnim propisima su veći radi više upisane djece u dječji vrtić zbog novootvorene četvrte odgojne skupine stoga je više naplaćeno za smještaj djeteta u dječji vrtić kao i kraće programe rano učenje engleskog jezika i etno tradicijski program. Krajem godine su upisana tri djeteta iz okolnih općina i grada koji plaćaju punu ekonomsku cijenu smještaja od 414,17 eura.

Smanjenje se odnosi na prihode od zakupa i najma imovine, naknade za ekspolataciju mineralnih sirovina te doprinosa za šume.

**Rashodi poslovanja** veći su u odnosu na izvještajno razdoblje prethodne godine za 17,00% u ovom izvještajnom razdoblju iznose 1.032.122,41 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene jer je povećana osnovica za obračun plaće službenika i namještenika Jedinstvenog upravnog odjela kao i koeficijent za obračun plaće općinskog načelnika i zaposlenika dječjeg vrtića. Veći je broj zaposlenih u dječjem vrtiću (zdravstveni voditelj, stručni suradnik-pedagog, zamjene višemjesečnih bolovanja odgojiteljica i kuhara). Ostali rashodi za zaposlene su veći radi isplate jubilarnih nagrada zaposlenima u dječjem vrtiću za 5 i 15 godina rada te potpore radi bolovanja dužeg od 90 dana. Službena putovanja su veća radi višednevne edukacije ravnateljice, kao i naknade za upotrebu vlastitog automobila općinskog načelnika u službene svrhe. Naknade za prijevoz su veće radi novozaposlenih odgajateljica iz okolnih mjesta. Radi većeg broja djece u vrtiću veći su i rashodi za namirnice. Rashodi za materijal i dijelovi za tekuće i investicijsko održavanje građevinskih objekata, postrojenja i opreme te prijevoznih sredstava su povećani, nabava sitnog inventara radi prigodnog božićnog ukrašavanja, kuhinjskog inventara i igračaka te službene, radne odjeće i obuče. Usluge telefona, poštarine i prijevoza su veće, kao i promidžbe, komunalne usluge odvoza otpada, veterinarske usluge radi skrbi psa u azilu i zdravstvene radi kontrole vode. Ugovori o djelu su veći radi zamjene za bolovanje namještenice i voditelja radionice učenja sviranja tamburaških instrumenata djece predškolskog uzrasta i nižih razreda osnovne škole. Računalne usluge su veće radi održavanja novonabavljenih programskih rješenja. Više je održanih sjednica Općinskog vijeća i savjeta potrošača, premije osiguranja su veće radi kasko osiguranja prijevoznih sredstava, reprezentacija je veća kao i članarine te usluge platnog prometa. Subvencije poljoprivrednicima za umjetno osjemenjivanje krava su veće radi podizanja iznosa subvencije na 35,00 eura po komadu stoke. Zajednički je sufinancirana obnova dijela kolnika lokalne ceste stoga su veći rashodi kapitalnih pomoći. Više je isplaćenih potpora za novorođenče, tekuće donacije u novcu su veće radi višeg izdvajanja sredstava udrugama iz područja sporta i kulture sa područja Općine Ferdinandovac te ostalim udrugama za prijavljene projekte.

Smanjenje se odnosi na stručno usavršavanje zaposlenika, nabavu uredskog materijala. Manja je potrošnja električne energije radi fotonaponskih elektrana na dječjem vrtiću, zgradi općine i društvenom domu. Usluge tekućeg održavanja su smanjene kao i zakupnine te naknade građanima u naravi odnosno dječji darovi za prigodne blagdane.

**U ovom izvještajnom razdoblju ostvaren je višak prihoda poslovanja u iznosu 255.215,52 eura.**

**Prihodi od prodaje nefinancijske imovine** veći su u odnosu na izvještajno razdoblje prethodne godine za 9.211,50%, u ovom izvještajnom razdoblju iznose 510,27 eura.

Odnosi se na preostalu otplatu stanova na kojima postoji stanarsko pravo.

**Rashodi za nabavu nefinancijske imovine** veći su u odnosu na izvještajno razdoblje prethodne godine za 59,7%, u ovom izvještajnom razdoblju iznose 464.184,57 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za rekonstrukciju cesta P. Preradovića, Trepče, izgradnju pješačke staze u Dravskoj ulici, staza na mjesnom groblju te izgradnju vodnokomunalne infrastrukture aglomeracije Đurđevac, Virje, Ferdinandovac i Podravske Sesvete. Nabavljene su klime u društvenom domu Pavlanci, glazbena oprema i novi računalni program za komunalnu naknadu.

Smanjenje rashoda se odnosi na nabavu uredske opreme, namještaja, uređaja i komunalnih strojeva, prijevoznih sredstava, te projektne dokumentacije.

**U ovom izvještajnom razdoblju ostvaren je manjak prihoda od nefinancijske imovine u iznosu 463.674,30 eura.**

**Ukupni prihodi i primici Općine Ferdinandovac i proračunskog korisnika dječjeg vrtića Košutica Ferdinandovac iznose 1.287.848,20 eura.**

**Ukupni rashodi i izdaci Općine Ferdinandovac i proračunskog korisnika dječjeg vrtića Košutica Ferdinandovac iznose 1.496.306,98 eura.**

**Preneseni je višak prihoda i primitaka u iznosu 282.968,63 eura.**

**Višak prihoda i primitaka raspoloživ u slijedećem razdoblju iznosi 74.509,85 eura.**

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja je 134.760,01 eura.

Povećanje obveza u izvještajnom razdoblju iznosi 1.402.339,88 eura i odnosi se na obveze za zaposlene, materijalne rashode, financijske, subvencije, naknade građanima i kućanstvima, obveze za kazne, naknade šteta i kapitalne pomoći, ostale tekuće obveze i obveze za nabavu nefinancijske imovine.

Podmirene obveze u izvještajnom razdoblju iznose 1.468.025,58 eura i odnose se na obveze za zaposlene, materijalne rashode, financijske, subvencije, obveze za naknade građanima i kućanstvima, obveze za kazne, naknade šteta i kapitalne pomoći, ostale tekuće obveze i obveze za nabavu nefinancijske imovine.

Stanje obveza na kraju izvještajnog razdoblja je 69.074,31 eura i odnosi se na nedospjele obveze za rashode poslovanja u iznosu 69.019,43 eura (rashodi za zaposlene, izvršene usluge i nabavu roba i materijala, financijske rashode, naknade građanima i kućanstvima, nabavu dugotrajne imovine).

Dospjele obaveze iznose 54,88 eura i odnose se na nabavu sredstva za čišćenje i higijenskog materijala za kojeg dobavljač ispostavlja račun bez odgode plaćanja.

**Bilješke uz pojedine pozicije Izvještaja o promjenama u vrijednosti i obujmu imovine i obveza – obrazac P-VRIO**

Promjene u obujmu imovine odnose se na otpis potraživanja komunalne i grobne naknade te ostalih potraživanja kojima je na stupila zastara ili je pokrenut stečaj dužnika. Iznos smanjenja iznosi 5.238,44 eura.

Tokom 2024. godine došlo je do smanjenja u vrijednosti i obujmu imovine proračunskog korisnika dječjeg vrtića Košutica Ferdinandovac koje se odnosi na otpis dugotrajne imovine sadašnje vrijednosti 30,25 eura.

**Bilješke uz pojedine pozicije Izvještaja o rashodima prema funkcijskoj klasifikaciji – obrazac RAS-funkcijski**

Na obrascu RAS - funkcijski prati se ostvarenje rashoda prema funkcijskoj klasifikaciji proračuna i rashodi poslovanja te rashodi za nabavu nefinancijske imovine koji su razvrstani prema funkciji za koju su utrošeni. Ukupni rashodi iznose 1.496.306,98 eura.

**Bilješke uz pojedine pozicije Bilance - obrazac BIL**

Ukupna imovina Općine Ferdinandovac i proračunskog korisnika dječjeg vrtića Košutica Ferdinandovac na 31.12.2024. godine iznosi 4.907.321,53 eura.

Neproizvedena dugotrajna imovina (01) smanjena je u odnosu na proteklu godinu zbog isknjiženja prodanog zemljišta te usklade konta.

Proizvedena dugotrajna imovina (02) povećana je u odnosu na proteklu godinu. Povećanje je rezultat ulaganja u postojeću i novu dugotrajnu imovinu tijekom 2024. godine.

Dugotrajna nefinancijska imovina u pripremi (05) povećana je u odnosu na proteklu godinu i sadrži kapitalne projekte koju su u tijeku.

Novac u banci i blagajni (11) manji je u odnosu na prethodno razdoblje. Stanje sa 31.12.2024. godine iznosi 143.857,95 eura.

Depoziti, jamčevni polozi i potraživanja od zaposlenih te za više plaćene poreze i ostalo (12) iznosi 1.609,44 eura i odnosi se na povrat naknada koje se refundiraju te potraživanja od zaposlenih.

Dionice i udjeli u glavnici (15) ostaju nepromijenjeni u iznosu 22.629,24 eura.

Potraživanja za prihode poslovanja (16) iznose 16.829,99 eura i odnose se na potraživanja za poreze, tekuće pomoći, prihode od imovine, potraživanja od roditelja za smještaj djece u dječjem vrtiću, te etno-tradicijski program i kraći program ranog učenja engleskog jezika, te potraživanja od zaposlenih.

Smanjenje potraživanja evidentiranih na dan 31. prosinca 2024. godine provedeno je ispravkom vrijednosti potraživanja sukladno članku 130. Pravilnika o proračunskom računovodstvu i računskom planu u iznosu 16.551,53 eura.

Potraživanja od prodaje nefinancijske imovine (17) iznose 2.891,79 eura i odnose se na otplatu stanova.

Obveze za rashode poslovanja (23) iznose 69.074,31 eura i odnose se na nedospjele obveze za rashode poslovanja u iznosu 69.019,43 eura te dospjele obaveze u iznosu 54,88 eura.

Vlastiti izvori i ispravak vlastitih izvora (91) se povećao u odnosu na prethodnu godinu i sada iznosi 4.744.015,59 eura. Na računima skupine 91 knjiženo je povećanje imovine u korist izvora vlasništva te smanjenje i isknjiženje imovine na teret izvora vlasništva.

Obračunati prihodi poslovanja (96) iznose 16.829,99 eura.

Obračunati prihodi od prodaje nefinancijske imovine iznose 2.891,79 eura.

## Obvezne bilješke uz obrazac BILANCA

Temeljem članka 14. Pravilnika o financijskom izvještavanju, uz bilješke obrasca BIL, obvezno je u tabličnom obliku iskazati:

**-Tablica 1. Popis ugovorenih odnosa i slično koji uz ispunjenje određenih uvjeta mogu postati obveza ili imovina** (dana kreditna pisma, hipoteke i slično) i podnosimo ih kao samostalni dokument uz ove bilješke.

**-Tablica 2. Popis sudskih sporova u tijeku** - tablica je bez unosa podataka jer nema pokrenutih sudskih sporova.

Bilješke izradila: Načelnik:

Željka Bosorić Baruškin Vjekoslav Maletić